ਕਿਸਾਨ ਕੰਨਿਆ
ਕਿਸਾਨ ਕੰਨਿਆ 1937 ਦੀ ਹਿੰਦੀ ਸਿਨੇਕਲਰ ਫੀਚਰ ਫਿਲਮ ਸੀ ਜਿਸਦਾ ਨਿਰਦੇਸ਼ਨ ਮੋਤੀ ਗਿਦਵਾਨੀ ਨੇ ਕੀਤਾ ਸੀ ਅਤੇ ਇੰਪੀਰੀਅਲ ਪਿਕਚਰਜ਼ ਦਾ ਅਰਦੇਸ਼ੀਰ ਇਰਾਨੀ ਇਸਦਾ ਨਿਰਮਾਤਾ ਸੀ। ਭਾਰਤ ਦੀ ਪਹਿਲੀ ਸਵਦੇਸ਼ੀ ਤੌਰ 'ਤੇ ਬਣਾਈ ਗਈ ਰੰਗੀਨ ਫਿਲਮ ਹੋਣ ਨਾਤੇ ਭਾਰਤੀ ਜਨਤਾ ਇਸ ਨੂੰ ਵੱਡੇ ਪੱਧਰ 'ਤੇ ਯਾਦ ਕਰਦੀ ਹੈ। ਵੀ. ਸ਼ਾਂਤਾਰਾਮ ਨੇ ਇਸ ਤੋਂ ਪਹਿਲਾਂ ਇੱਕ ਮਰਾਠੀ ਫ਼ਿਲਮ ਸੈਰਾਂਧਰੀ (1933) ਦਾ ਨਿਰਮਾਣ ਕੀਤਾ ਸੀ ਜਿਸ ਵਿੱਚ ਰੰਗੀਨ ਦ੍ਰਿਸ਼ ਸਨ। ਪਰ, ਉਸ ਫਿਲਮ ਨੂੰ ਜਰਮਨੀ ਵਿੱਚ ਸੋਧਿਆ ਅਤੇ ਛਾਪਿਆ ਗਿਆ ਸੀ ਕਿਸਾਨ ਕੰਨਿਆ, ਇਸ ਲਈ, ਭਾਰਤ ਦੀ ਪਹਿਲੀ ਸਵਦੇਸ਼ੀ ਰੰਗੀਨ ਫਿਲਮ ਸੀ। ਕਿਸਾਨ ਕੰਨਿਆ ਸਆਦਤ ਹਸਨ ਮੰਟੋ ਦੇ ਨਾਵਲ 'ਤੇ ਅਧਾਰਤ ਸੀ ਅਤੇ ਗਰੀਬ ਕਿਸਾਨਾਂ ਦੀ ਦੁਰਦਸ਼ਾ 'ਤੇ ਕੇਂਦਰਿਤ ਸੀ।